Oficiālais Vēstnesis L 008 , 14/01/2004 Lpp. 0017 - 0021



Komisijas Lēmums (2003. gada 23. decembris), ar ko paredz īpašus nosacījumus, kuri reglamentē zvejniecības produktu ievešanu no Ēģiptes (izziņots ar dokumenta numuru C(2003) 5018) (Dokuments attiecas uz EEZ) (2004/38/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības prasības zvejniecības produktu ražošanai un laišanai tirgū [1], un jo īpaši tās 11. pantu, tā kā: (1) Komisijas vārdā Ēģiptē ir veikta pārbaude, lai pārbaudītu apstākļus, kādos zvejniecības produktus ražo, glabā un nosūta uz Kopienu. (2) Prasības Ēģiptes tiesību aktos par zvejniecības produktu veterināro ekspertīzi un uzraudzību var uzskatīt par līdzvērtīgām tām prasībām, kas noteiktas Direktīvā 91/493/EEK. (3) Konkrēti General Organisation of Veterinary Services (GOVS), spēj efektīvi pārbaudīt spēkā esošo tiesību aktu īstenošanu. (4) GOVS ir sniegusi oficiālas garantijas par Direktīvas 91/493/EEK pielikuma V nodaļā paredzēto zvejniecības produktu veselības pārbaudes un uzraudzības standartu izpildi un par tādu higiēnas prasību ievērošanu, kas līdzvērtīgas minētajā direktīvā paredzētajām. (5) Ir lietderīgi paredzēt sīki izstrādātus noteikumus par zvejniecības produktu ievešanu Kopienā no Ēģiptes saskaņā ar Direktīvu 91/493/EEK. (6) Tāpat ir jāizveido apstiprināto uzņēmumu, zivju pārstrādes kuģu un saldētavu saraksts, kā arī tādu saldētājkuģu saraksts, kas aprīkoti saskaņā ar prasībām Padomes 1992. gada 16. jūnija Direktīvā 92/48/EEK, ar ko nosaka higiēnas prasību minimumu, kuru piemēro zvejniecības produktiem, ko saskaņā ar Direktīvas 91/493/EEK [2] 3. panta 1. punkta a) apakšpunkta i) daļu nozvejo konkrēti kuģi. Šie saraksti jāizveido, pamatojoties uz GOVS paziņojumu Komisijai. (7) Tā kā ar šo lēmumu zvejniecības produktu ievešana no Ēģiptes būs atļauta pirmo reizi, nav vajadzīgs pārejas laiks un trīs dienas ir pietiekams laikposms, lai nodrošinātu šīs atļaujas publiskošanu. Tādējādi ievešanu no šīs valsts var atļaut trīs dienas pēc šā lēmuma publicēšanas Eiropas Savienības Oficiālajā Vēstnesī. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants General Organisation of Veterinary Services (GOVS) ir Ēģiptes kompetentā iestāde, kas pārbauda un apliecina zvejniecības produktu atbilstību Direktīvas 91/493/EEK prasībām. 2. pants No Ēģiptes Kopienā ievestajiem zvejniecības produktiem jāatbilst 3., 4. un 5. panta prasībām. 3. pants 1. Katram sūtījumam pievieno numurētu veselības sertifikāta oriģinālu, kas atbilst I pielikumā norādītajam paraugam un ir uz vienas lapas, ir pienācīgi aizpildīts, parakstīts un datēts. 2. Veselības sertifikātu sagatavo vismaz vienā tās dalībvalsts oficiālajā valodā, kurā izdara pārbaudes. 3. Veselības sertifikātā ir GOVS pārstāvja vārds, amats un paraksts, un oficiālais zīmogs tādā krāsā, kas atšķiras no citu atzīmju krāsas. 4. pants Zvejniecības produktus ieved no II pielikumā uzskaitītajiem apstiprinātajiem uzņēmumiem, zivju pārstrādes kuģiem, saldētavām vai reģistrētiem saldētājkuģiem. 5. pants Izņemot neiepakotus saldētus zvejniecības produktus, kas paredzēti konservētas pārtikas ražošanai, uz visiem iepakojumiem neizdzēšamiem burtiem ir jānorāda vārds "ĒĢIPTE" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs. 6. pants Šo lēmumu piemēro no 2004. gada 17. janvāra. 7. pants Šis lēmums ir adresēts dalībvalstīm. Briselē, 2003. gada 23. decembrī Komisijas vārdā — Komisijas loceklis David Byrne [1] OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 187, 7.7.1992., 41. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS UZŅĒMUMU UN KUĢU SARAKSTS Kategorijas apzīmējums: PR : pārstrādes rūpnīca/uzņēmums. Apstiprinājuma Nr./Approval No | Nosaukums/Name | Pilsēta/City Reģions/Region | Apstiprinājuma termiņš/Approval limit | Kategorija/Category | 066.F.I | Sala Company (Mahmoud El-Sala Mahmoud Dorgam) | Port Said | 2004. gada 25. marts | PR | --------------------------------------------------